31985R3561
L 339/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3561/85 НА КОМИСИЯТА
от 17 декември 1985 година
относно информация за инспекциите на риболовните дейности, провеждани от националните контролни органи
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2057/82 на Съвета от 29 юни 1982 г. за установяване на някои мерки за контрол на риболовните дейности, извършвани от корабите на държавите-членки (1) изменен и допълнен с Регламент (ЕИО) № 1729/83 (2) и по-специално член 13,
като има предвид, че член 1 на Регламент (ЕИО) № 2057/82 изисква от държавите-членки да извършват инспекции на риболовните кораби във връзка с мерките за опазване и контрол и да започват наказателна или административна процедура, когато установят нарушения; като има предвид, че в съответствие член 5 от въпросния регламент Комисията трябва да бъде уведомявана за извършваните инспекции и проверки и за резултатите от тях; като има предвид следователно, че се оказва необходимо да се уточни под каква форма тези информации трябва да бъдат предавани на Комисията;
като има предвид, че предвидените в настоящия регламент мерки са в съответствие със становището на Управителния комитет по рибни ресурси,
ПРИЕ НАСТОЯЩИЯ РЕГЛАМЕНТ:
Член 1
1. Всяка година, най-късно на 1 март, държавите-членки уведомяват Комисията за предходната година, за:
а)
броя дни на инспекции в открито море, изпълнени от националните инспекционни кораби във всеки сектор на МСЕМ (Международен съвет за експлоатация на моретата), зона NAFO (Организация за риболов в северозападната част на Атлантическия океан) и/или зона CECAF (Организация за риболов в централната и източна част на Атлантическия океан);
б)
информации предоставени във формата представена в приложението и касаещи:
-
инспекциите на риболовни кораби извършени както в открито море, така и в пристанища от една страна, и на разтоварения на сушата улов, от друга страна,
-
отправените официални предупреждения,
-
наложените административни санкции,
-
нарушенията, които са били предмет на съдебни производства.
2. По смисъла на настоящия регламент:
-
„официално предупреждение“ е писменото уведомление, изготвено от властите до капитана или до всяко друго отговорно за нарушение лице, без да са започнати съдебни производства, относно нарушенията, които са извършени и санкциите, които се полагат в случай на повторно нарушение,
-
„наложени административни санкции“ са всички парични или други наказания, наложени от властите за извършено нарушение, или всяко административно решение взето вследствие това нарушение, с което се наказва в дейността им капитана или до всяко друго отговорно за нарушение лице,
-
„нарушенията, които са били предмет на съдебни производства“ са всички нарушения, които са били предмет на производства пред дадена юрисдикция, каквото и да е било взетото от нея решение.
3. Комисията предоставя на държавите-членки в резюме информациите, получени в съответствие с параграфи 1 и 2.
Член 2
Настоящият регламент влиза в сила на третия ден след публикуването му в Официален вестник на Европейските общности.
Прилага се от 1 януари 1987 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1985 година.